Velvet - Blogok - Demcsák visszaköltözött a közös családi házba
Demcsák visszaköltözött a közös családi házba
A válófélben lévő Demcsák Zsuzsa a Blikk információi szerint visszaköltözik a férjével közös családi házba. A visszaköltözésről a decemberi békeltető tárgyaláson döntöttek férjével, akivel ettől függetlenül is elválnak. Demcsák már a Tv2 Aktív című műsorának december 22-i részében is a budai családi otthonában fogadta a stábot. "Igen, véglegesen január elején költöztünk vissza a gyerekeimmel. Az új év új életet is jelent számunkra" – mondta a Blikknek Demcsák, aki elköltözése óta látványosan jobban volt.
Vujity Tvrtko egy októberi Facebook bejegyzésében érdekes részleteket olvashattunk Demcsák foltjairól, könnyeiről és a napszemüveg rendszeres hordásáról, illetve hogy egyszer éjszaka segítséget is kért Tvrtko-tól. “Anélkül, hogy konkrét esetekről beszélnénk, az nyilvánvaló, hogy az éjszaka közepén nem azért hívunk fel valakit, hogy cseverésszünk vele, hanem mert s.o.s. olyan tanácsra, mondatra, segítségre van szükség, amit úgy érzed, hogy csak tőle tudsz megkapni. Volt olyan is, hogy gyakorlati segítséggel hívtam fel Tvrtko-t“ – mondta a Frizbi egy októberi adásában Demcsák Zsuzsa, aki akkor Hajdú Péter kérdésére, miszerint van-e visszaút, egy határozott “nem”-mel válaszolt.